Kaamera pildikvaliteet on võrreldav odavama otsa digikompaktkaameraga. Ei midagi erilist ega ka katastroofiliselt hullu. Heades valgusoludes tehtud pildid võib südamerahuga lasta ilmutada 10×13cm või 15×20cm paberile ning albumisse pista. 720p video kvaliteet on üsna heal tasemel, eriti arvestades asjaolu, et valgust püüab tikuväävli suurune sensor. Jällegi sõltub kõik valgusoludest, pimedamates kohtades ei tasu müravaba pilti loota.